smcproject/ml-wiki-sentences huggingface dataset:
ചാന്നാനിക്കാട് ഇംഗ്ലീഷ് വിലാസം https://ml.wikipedia.org/wiki/Channanikadu ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 നവംബർ മുതൽ തുടരുന്നു.
കോട്ടയം ജില്ലയിലെ പനച്ചിക്കാട് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് ചാന്നാനിക്കാട് .
ചാനൽ ടണൽ ഇംഗ്ലീഷ് വിലാസം https://ml.wikipedia.org/wiki/Channel_Tunnel
ഇംഗ്ലണ്ടിനെയും ഫ്രാൻസിനെയും പരസ്പരം ബന്ധിപ്പിക്കുന്ന റെയിൽപ്പാതയാണ് ചാനൽ ടണൽ (ചുരുക്കത്തിൽ ചണൽ ( Chunnel ) എന്നും അറിയപ്പെടുന്നു ).
50.5 കിലോമീറ്റർ (31.4 മൈൽ) നീളമുള്ള ഈ പാത ഇംഗ്ലീഷ് ചാനലിലെ കടലിനടിയിലൂടെയാണ് നിർമ്മിച്ചിരിക്കുന്നത്.
ഇംഗ്ലണ്ടിലെ ഫോൾക്കെസ്റ്റൺ , ഫ്രാൻസിലെ കൊക്വെല്ലസ് എന്നീ പ്രദേശങ്ങളെ തമ്മിൽ ഇത് ബന്ധിപ്പിക്കുന്നു. 'യൂറോസ്റ്റാർ' എന്ന അതിവേഗ തീവണ്ടിയാണ് ഇതു വഴി സഞ്ചരിക്കുന്നത്.
സമുദ്രാന്തർഭാഗത്തെ നീളം 37.9 kilometres (23.5 mi) ഉള്ള ഈ തുരങ്കം ലോകത്തിൽ ഏറ്റവും കൂടുതൽ സമുദ്രത്തിനടിയിലൂടെ കടന്നുപോകുന്ന ഭാഗമുള്ള തുരങ്കമാണ് ജാപ്പനിലെ സൈകാൻ ടണലിന് ആകെ 53.85 kilometres (33.46 mi) നീളമുണ്ടങ്കിലും 23.3 kilometres (14.5 mi) ദൂരമേ സമുദ്രത്തിനടിയിലൂടെ കടന്നു പോകുന്നുള്ളൂ.
ഇതിൽ അനുവദനീയമായ പരമാവധി വേഗത 160 kilometres per hour (99 mph) ആണ്.
1988 നിർമ്മാണം ആരംഭിച്ച് 1994-ൽ പണി പൂർത്തിയായ ഈ പദ്ധതിക്ക് ചെലവാത് 4.65 ശതകോടി പൗണ്ട് സ്റ്റെർലിംങ് ആണ് നിർമ്മാണം പൂർത്തിയായതിനുശേഷം തീപ്പിടുത്തങ്ങളും അതിശൈത്യവും ഗതാഗതത്തിന് തടസ്സം സൃഷ്ടിച്ചിട്ടുണ്ട്,.
എലിസബത്ത് രാജ്ഞിയും ഫ്രഞ്ച് പ്രസിഡന്റ് ഫ്രാങ്കോയിസും ചേർന്നാണ് 1994-മെയ് 6 - ന് ടണലിന്റെ ഉദ്ഘാടനം നിർവഹിച്ചത്.
Entrance to the Channel Tunnel nearby Coquelles (France) യൂറോസ്റ്റാർ - ഈ അതിവേഗ തീവണ്ടിയാണ് ടണലിലൂടെ സഞ്ചരിക്കുന്നത് ഇതും കാണുക സീകൻ തുരങ്കം യൂറേഷ്യ തുരങ്കം അവലംബം {{ cite book }} :  CS1 maint: multiple names: authors list ( link ) പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
ചാന്ദ്രമാസം
ചാന്ദ്രകലണ്ടറുകളിൽ ഉപയോഗിക്കപ്പെടുന്ന, തുടർച്ചയായ രണ്ട് അമാവാസികൾക്കോ പൗർണ്ണമികൾക്കോ ഇടയിലുള്ള സമയമാണ് ചാന്ദ്രമാസം .
വ്യത്യസ്ത രീതികൾ അനുസരിച്ച് (മാസത്തിന്റെ ആരംഭം സംബന്ധിച്ച്) വ്യത്യസ്തമായ നിർവ്വചനങ്ങൾ ഇതിനുണ്ട്.
ജ്യോതിശാസ്ത്രത്തിൽ വിവക്ഷിക്കുന്നതും, ചന്ദ്രന്റെ പരിക്രമണവുമായി ബന്ധപ്പെട്ടുവരുന്ന ആവർത്തനകാലം കണക്കാക്കുന്നതു സംബന്ധവുമായ കാലയളവിനെയാണ് ഈ ലേഖനത്തിൽ പരാമർശിക്കുന്നത്.
സാധാരണ അർത്ഥത്തിൽ മാസം എന്ന വാക്കുമായി ബന്ധപ്പെട്ട ലേഖനത്തിന് കാണുക: മാസം വകഭേദങ്ങൾ
യൂറോപ്പ് , മദ്ധ്യപൂർവേഷ്യ , ആഫ്രിക്ക എന്നിവിടങ്ങിളെ സമ്പ്രദായപ്രകാരം, ഒരു കറുത്തവാവിനുശേഷം ആദ്യത്തെയോ രണ്ടാമത്തെയോ ദിവസം സന്ധ്യയ്ക്ക്, വളരെ നേർത്ത ചന്ദ്രക്കല ആദ്യമായി ദൃശ്യമാകുന്നതോടെയാണ് ചാന്ദ്രമാസം ആരംഭിക്കുന്നത്.
(ഉദാഹരണത്തിന് ഇസ്ലാമിക് കലണ്ടർ ).
പ്രാചീന ഈജിപ്ഷ്യൻ കലണ്ടർ പ്രകാരം ചന്ദ്രന്റെ ക്ഷയകാലത്ത് , നേർത്തുവരുന്ന ചന്ദ്രബിംബം തീരെ കാണാനാകാതെ വരുന്ന പുലർകാലത്തിനു തൊട്ടുമുമ്പായാണ് ചാന്ദ്രമാസാരംഭം.
മറ്റുള്ളവയാകട്ടെ, ഒരു പൗർണ്ണമി മുതൽ അടുത്ത പൗർണ്ണമിവരെയുമാണ്.
തരങ്ങൾ നക്ഷത്രമാസം സംയുതി മാസം കേതു മാസം ആയനമാസം അപചന്ദ്ര മാസം അവലംബം
ജയന്റ് (1956 സിനിമ)
ജയന്റ് എഡ്‌ന ഫെർബറിന്റെ 1952-ലെ നോവലിനെ ആസ്പദമാക്കി ഫ്രെഡ് ഗ്വിയോളും ഇവാൻ മൊഫറ്റും ചേർന്ന് തിരക്കഥയെഴുതി, ജോർജ്ജ് സ്റ്റീവൻസ് സംവിധാനം ചെയ്‌ത് 1956-ൽ പുറത്തിറങ്ങിയ ഒരു അമേരിക്കൻ ഇതിഹാസ പാശ്ചാത്യ നാടകീയ ചിത്രമാണ്.
എലിസബത്ത് ടൈലർ , റോക്ക് ഹഡ്‌സൺ , ജെയിംസ് ഡീൻ എന്നിവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രത്തിൽ കരോൾ ബേക്കർ , ജെയ്ൻ വിതേഴ്‌സ് , ചിൽ വിൽസ് , മെഴ്‌സിഡസ് മക്‌കാംബ്രിഡ്ജ് , ഡെന്നിസ് ഹോപ്പർ , സാൽ മിനിയോ , റോഡ് ടെയ്‌ലർ , എൽസ കാർഡെനാസ് , ഏൾ ഹോളിമാൻ എന്നിവരും മറ്റു വേഷങ്ങളിൽ അഭിനയിച്ചു.
ഒരു മുൻനിര നടനെന്ന നിലയിൽ ജയിംസ് ഡീനിന്റെ അവസാനത്തെ മൂന്ന് ചിത്രങ്ങളിലൊന്നായിരുന്ന ജയന്റ്, കൂടാതെ അദ്ദേഹത്തിന് രണ്ടാമത്തെയും അവസാനത്തെയും അക്കാദമി അവാർഡ് നാമനിർദ്ദേശവും നേടിക്കൊടുത്തു - സിനിമ പുറത്തിറങ്ങുന്നതിന് മുമ്പ് അദ്ദേഹം ഒരു കാർ അപകടത്തിൽ കൊല്ലപ്പെട്ടു.
ഡീനിന്റെ റോളിനു വേണ്ടി ബാക്കിയുള്ള ശബ്ദം ഡബ്ബ് ചെയ്യുന്നതിനായി അദ്ദേഹത്തിന്റെ സുഹൃത്ത് നിക്ക് ആഡംസിൻറെ സഹായം തേടിയിരുന്നു.
"സാംസ്കാരികമായും ചരിത്രപരമായും അല്ലെങ്കിൽ സൗന്ദര്യാത്മകമായും പ്രാധാന്യമുള്ളത്" എന്ന നിലയിൽ 2005-ൽ, യുണൈറ്റഡ് സ്റ്റേറ്റ്സ് നാഷണൽ ഫിലിം രജിസ്ട്രിയിൽ സംരക്ഷിക്കുന്നതിനായി ലൈബ്രറി ഓഫ് കോൺഗ്രസ് ചിത്രം തിരഞ്ഞെടുത്തിരുന്നു.
ജയന്റ് ആന്റ്പിറ്റ ഇംഗ്ലീഷ് വിലാസം https://ml.wikipedia.org/wiki/Giant_Antpitta
കൊളംബിയയിലും ഇക്വഡോറിലും കണ്ടുവരുന്ന ഒരു ഉറുമ്പ്‌തീനി പക്ഷിയാണ് ജയന്റ് ആൻറ്പിറ്റ ( ശാസ്ത്രീയനാമം : Grallaria gigantea ) (Giant Antpitta).
ഉറുമ്പ് തീനി പക്ഷികളായ ആൻറ്പിറ്റ കളുടെ കൂട്ടത്തിൽ ഏറ്റവും വലിയ പക്ഷിയാണിത്.24-26.5 cm നീളം ഉള്ള ഇതിനു 300 ഗ്രാം വരെ ഭാരം ഉണ്ട്.
ആന്തിസ് പർവത പ്രദേശങ്ങളിലാണ് ഇവയെ കണ്ടുവരുന്നത്.
ആൺ പക്ഷികൾക്ക് 60 മുതൽ 100 ഓളം സ്വരങ്ങൾ ഏതാനും സെക്കന്ഡ് കൾ കൊണ്ട് പാടാൻ കഴിയും.
ഈ മികച്ച ഗായകർ അധികദൂരം പറക്കാറില്ല.
നിലത്ത് നിന്നും ഉറുമ്പുകളേയും  മറ്റ് പ്രാണികളേയും ഇവ ആഹരിക്കുന്നു.
അമിതമായ വന നശീകരണം നിമിത്തം ഇവയുടെ നിലനിൽപ്പ്‌ ഇന്ന് അപകടത്തിലാണ്.
1,000-2,500 മാത്രമാണ് ഇവയുടെ ഇന്നത്തെ ജനസംഖ്യ .
അവലംബം Wildlife As Canon Sees It - http://wildlifebycanon.com/#/giant-antpitta/ Archived 2014-12-18 at the Wayback Machine .
ജയന്റ് ഈലൻഡ്
ഇംഗ്ലീഷ് വിലാസം https://ml.wikipedia.org/wiki/Giant_eland
മാനിനങ്ങളിൽ ഏറ്റവും വലുതാണ് ഈലൻഡ് മാനുകൾ .
ഇവ കാണപ്പെടുന്നത് ആഫ്രിക്കയുടെ തെക്കൻ പ്രദേശങ്ങളിലാണ്.
ഇത് മനുഷ്യനുമായി വേഗത്തിൽ ഇണങ്ങുന്ന ഒരു മൃഗമാണ്.
പ്രായപൂർത്തിയായ ആൺ ഈലൻഡിന് 2മീറ്റർ ഉയരവും ഒരു ടണ്ണിലേറെ ഭാരമുണ്ടാകും.
നീണ്ട വലയാകൃതിയുള്ള കൊമ്പുള്ളതിനാൽ 'കേപ് എൽക്ക്' എന്ന പേരിലും അറിയപ്പെടുന്നു.
ഇവയുടെ കൊമ്പുകൾക്ക് 75-100സെ.
മീ വരെ നീളമുണ്ടാകും.
ഈലൻഡ് കുഞ്ഞുങ്ങൾക്ക് ജനിക്കുമ്പോൾ തന്നെ കൊമ്പുകൾ ഉണ്ടായിരിക്കുമെന്നത് ഇവയുടെ സവിശേഷതയാണ്.
ജയന്ത് നാർളീകർ ഇംഗ്ലീഷ് വിലാസം https://ml.wikipedia.org/wiki/Jayant_Narlikar
പ്രശസ്ത ഭാരതീയ പ്രപഞ്ചശാസ്ത്രജ്ഞനും, ജ്യോതിർഭൗതികശാസ്ത്രജ്ഞനുമാണ് ജയന്ത് വിഷ്ണു നാർലിക്കർ (ജനനം:1938,ജൂലൈ 19).
ഫ്രെഡ് ഹോയ്ൽ നൊപ്പം  മറ്റൊരു പ്രപഞ്ചമാതൃകയായ സ്ഥിരസ്ഥിതി സിദ്ധാന്തത്തിന് അദ്ദേഹം ഗണ്യമായ സംഭാവന നൽകി.
പത്മഭൂഷൺ,പത്മവിഭൂഷൺ, മഹാരാഷ്ട്ര ഭൂഷൺ ബഹുമതികൾ സമ്മാനിതനായിട്ടുണ്ട്.
മറാത്തിഭാഷയിൽ നിരവധി ശാസ്ത്രസാഹിത്യ കൃതികളും അദ്ദേഹം എഴുതിയിട്ടുണ്ട്.
സ്ഥിരസ്ഥിതി പ്രപഞ്ചഘടനാശാസ്‌ത്രത്തിന്റെ ഉപജ്ഞാതാവാണിദ്ദേഹം.
സർ ഫ്രെഡ് ഹയ് ലെയുമായി ചേർന്ന് ഹയ്‌ലെ-നാർലിക്കർ തത്ത്വം വികസിപ്പിച്ചു.
നാർലിക്കർ 1938 ജൂലൈ 19 ന് ഇന്ത്യയിലെ കൊൽഹാപ്പൂരിൽ ആണു ജനിച്ചത്.
അദ്ദേഹത്തിന്റെ പിതാവായ, വിഷ്ണു വാസുദേവ് നാർലിക്കർ പ്രസിദ്ധ ഗണിതജ്ഞനും വാരണാസിയിലെ ബനാറസ് ഹിന്ദു യൂണിവേഴ്സിറ്റിയിലെ ഗണിത വകുപ്പിന്റെ തലവനും ആയിരുന്നു.
ജയന്തിന്റെ അമ്മ,സുമതി നാർലിക്കർ സംസ്കൃതത്തിൽ ഒരു പണ്ഡിതയും ആയിരുന്നു.12ആം ക്ലാസ്സു വരെ അദ്ദേഹം ബനാറസ്സിലെ കേന്ദ്രീയ വിദ്യാലയത്തിൽ പഠിച്ചു.
ബനാറസ് ഹിന്ദു യൂണിവേഴ്സിറ്റിയിൽ ആണു തുടർന്നു പഠിച്ചത്.
1957ൽ നാർലിക്കർ ബനാറസ് ഹിന്ദു യൂണിവേഴ്സിറ്റിയിൽ നിന്നും ബാച്ചലർ ഓഫ് സയൻസ് ഡിഗ്രീ കരസ്ഥമാക്കി .
തുടർന്ന് 1959ൽ അദ്ദേഹം ഇംഗ്ലണ്ടിലെ കേംബ്രിജ് യൂണിവേഴ്സിറ്റിയിൽ നിന്നും ഗണിതത്തിൽ ഡിഗ്രി എടുത്തു.
അന്നത്തെ ഏറ്റവും ഉയർന്ന സീനിയർ റങ്ലർ പദവി അദ്ദേഹത്തിനു ലഭിച്ചു.1960ൽ വാനശാസ്ത്രത്തിനു നൽകുന്ന ടൈസൺ മെഡൽ അദ്ദേഹം കരസ്തമാക്കി.
കേംബ്രിജിലെ തന്റെ ഡോക്ടറൽ ബിരുദത്തിനായുള്ള പഠനസമയത്ത് 1962ൽ സ്മിത്സ് പ്രൈസ് നേടി.
ഫ്രെഡ് ഹൊയ്‍ലിന്റെ കീഴിൽ ഗവേഷണം നടത്തിയ അദ്ദേഹത്തിനു 1964ൽ ജ്യോതിശസ്ത്രത്തിലും ജ്യോതിർ ഭൗതിക ശാസ്ത്രത്തിലും എം.എ ബിരുദം  ലഭിച്ചു.1972 വരെ അദ്ദേഹം കിങ്സ് കോളേജിന്റെ ഫെല്ലൊ ആയി തുടർന്നു.
ഫ്രെഡ് ഹൊയ്ൽ കേംബ്രിജിൽ ഇൻസ്റ്റിറ്റ്യൂട്ട് ഓഫ് തിയററ്റിക്കൽ ആസ്ട്രോണമി സ്ഥാപിച്ചപ്പോൾ നാർലിക്കർ 1966-72 ആ സ്ഥാപനത്തിന്റെ സ്ഥാപക സ്റ്റാഫ് അംഗമായി സേവനമനുഷ്ടിച്ചു.
1972ൽ, മുംബൈയിലുള്ള ടാറ്റാ ഇൻസ്റ്റിട്യൂട്ട് ഓഫ് ഫണ്ടമെന്റൽ റിസർച്ചിൽ പ്രൊഫസ്സർ ആയി സ്ഥാനമേറ്റു.1988ൽ ഇന്ത്യൻ യൂണിവെഴ്സിറ്റി ഗ്രാന്റ്സ് കമ്മിഷൻ, പൂണെയിൽ ഇന്റർ യൂണിവേഴ്കിറ്റി സെന്റർ ഫോർ ആസ്ട്രോണമി ആന്റ് ആസ്ട്രോഫിസിക്സ് (ഐ.യു.സി.എ.എ) സ്ഥാപിച്ചപ്പോൾ നാർലിക്കർ അതിന്റെ സ്ഥാപക ഡയറക്ടറായി.
നാർലിക്കർ പ്രപഞ്ചഘടനാശാസ്‌ത്രത്തിൽ നടത്തിയ പ്രവർത്തനങ്ങൾക്കാണ് ലോകത്തു അറിയപ്പെടുന്നത്.
പ്രത്യേകിച്ചും; മഹാസ്ഫോടനസിദ്ധാന്തത്തിനു ബദലായി കൊണ്ടുവന്ന മാതൃകകളുടെ പേരിൽ.1994-1997ൽ അദ്ദേഹം,അന്താരാഷ്ട്രീയ ജ്യോതിശാസ്ത്ര യൂണിയന്റെ കീഴിലുള്ള കോസ്മോളജി കമ്മീഷന്റെ പ്രസിഡന്റ് ആയിരുന്നു.
ക്വാണ്ടം കോസ്മോളജി, മാഷ്സ് സിദ്ധാന്തം എന്നീ മേഖലകളിൽ അദ്ദേഹം ഗവേഷണം നടത്തിയിട്ടുണ്ട്.
1999-2003ൽ നാർലിക്കർ,41 കി.
മീ ഉയരത്തിലുള്ള സൂക്ഷ്മജീവികളടങ്ങിയ വായുവിന്റെ സാമ്പിൾ എടുത്ത് പരീക്ഷണവിധേയമാക്കുന്ന പ്രഥമ പ്രോജെൿറ്റ് ഡിസൈൻ ചെയ്യാനായി ഒരു അന്താരാഷ്ട്ര റ്റീമിനെ നയിച്ചു.
അങ്ങനെ ശേഖരിച്ച സാമ്പിളുകൾ ജീവശാസ്ത്രപരമായി പരിശോധിച്ചതിൽ നിന്നും അവിടെ ജീവനുള്ള ബാക്ടീരിയാ പോലുള്ള ജീവികളുടെ സാന്നിധ്യം കണ്ടെത്തി.
ഇതു  സൂക്ഷ്മജീവികൾ പുറത്തുനിന്നും ഭൂമിയിലേയ്ക്കു പതിച്ച് ഭൂമിയിൽ ജീവനു കാരണമായതാവാം  എന്ന സങ്കൽപ്പനത്തിനു ബലം നൽകുന്നു.
[ കൂടുതൽ തെളിവ് ഇവിടെ ആവശ്യമുണ്ട് ]
നാർലിക്കറെ സയൻസ് ഗണിതം എന്നീ മേഖലകളിലെ പാഠപുസ്തകങ്ങൾ രൂപപ്പെടുത്തുന്നതിനുള്ള ഉപദേശക ഗ്രൂപ്പിന്റെ അദ്ധ്യക്ഷനായി നിയമിച്ചിട്ടുണ്ട്.
ഇന്ത്യയിലെ മിക്ക സ്കൂളുകളിലും ഉപയോഗിക്കുന്ന എൻ.സി.ഈ.
ആർ.ടി പ്രസിദ്ധീകരിക്കുന്ന ശാസ്ത്ര ഗണിത പുസ്തകങ്ങൾ ഈ സമിതിയാണ് വികസിപ്പിക്കുന്നത്.
നാർലിക്കറിനു അനേകം ദേശീയവും അന്തർദ്ദേശീയവുമായ പുരസ്കാരങ്ങളും ഓണറ റി ബിരുദങ്ങളും ലഭിച്ചിട്ടുണ്ട്.
അദ്ദേഹത്തിന്റെ ഗവേഷണപ്രവർത്തനങ്ങൾക്ക് 2004ൽ ഇന്ത്യയുടെ രണ്ടാമത്തെ പരമോന്നത ബഹുമതിയായ പദ്മവിഭൂഷൻ നൽകപ്പെട്ടു.
2010ലെ മഹാരാഷ്ട്രാ ഭൂഷൺ അവാർഡ് അദ്ദേഹം നേടി.
അദ്ദേഹത്തിനു ഭട്നഗർ അവാർഡ് , എം.പി.ബിർല അവാർഡ് , പ്രിൿസ് ജൂൾസ് ജാൻസ്സെൻ അവാർഡ് എന്നിവ ലഭിച്ചിട്ടുണ്ട്.
ശാസ്ത്ര ഗവേഷണങ്ങൾക്കു പുറമെ നാർലിക്കർ പുസ്തകങ്ങളിലൂടെയും ലേഖനങ്ങളിലൂടെയും റേഡിയോ ടെലിവിഷൻ പരിപാടികളിലൂടെയും ശാസ്ത്ര പ്രചാരണം നടത്തി വരുന്നു.
ഇത്തരം പ്രവർത്തനങ്ങൾക്ക് അംഗീകാരമായി 1996ൽ അദ്ദേഹത്തിനു യുനെസ്കോ കലിംഗ സമ്മാനം നൽകി ആദരിച്ചു.
1980കളിൽ വിശ്രുത ശസ്ത്രജ്ഞനായ കാൾ സേഗന്റെ ടീ.
വീ പരമ്പരയായ കോസ്മോസ്:എ പെഴ്സോണൽ വോയേജ് ൽ നാർലിക്കറിനെപ്പറ്റി കാണിച്ചിരുന്നു.1990ൽ ദേശീയ ശാസ്റ്റ്ര അക്കാഡമിയുടെ ഇന്ദിരാഗാന്ധി അവാർഡ് നേടി.
ശാസ്ത്രത്തിൽ അദ്ദേഹം ഒരു ആഗോള പ്രതിഭയാണ്.
2014 ൽ മറാത്തിയിലെ ആത്മകഥക്കുള്ള കേന്ദ്ര സാഹിത്യ അക്കാദമി പുരസ്കാരം ചാർ നഗരാന്തലേ മാസേ വിസ്വ എന്ന കൃതിക്കു ലഭിച്ചു.
ശാസ്ത്ര പുസ്തകങ്ങൾക്കും പോപ്പുലർ ശാസ്ത്രസാഹിത്യരചനകൾക്കും പുറമെ,ഇംഗ്ലീഷ്,ഹിന്ദി,മറാട്ടി എന്നീ ഭാഷകളിൽ ശാസ്ത്ര സാഹിത്യ കൃതികളും നോവലുകളും ചെറുകഥകളും രചിച്ചിട്ടുണ്ട്.
ആത്മകഥ ചാർ നഗരാന്തലേ മാസേ വിസ്വ (Chaar Nagarantale Maaze Viswa) സാഹിത്യകൃതികൾ
ഇംഗ്ലിഷിലുള്ളവ വാമനന്റെ തിരിച്ചു വരവു (The Return of Vaman, 1990) സാഹസികത (The Adventure) ധൂമകേതു (The Comet)
മറാത്തിയിലുള്ളവ वामन परत न आला यक्षांची देणगी अभयारण्य व्हायरस प्रेषित
മലയാാളത്തിലുള്ളവ സാഹിത്യേതര കൃതികൾ Facts and Speculations in Cosmology, with G. Burbridge, Cambridge University Press 2008, ISBN 978-0-521-13424-8 Current Issues in Cosmology, 2006 A Different Approach to Cosmology: From a Static Universe through the Big Bang towards Reality, 2005 Fred Hoyle's Universe, 2003 Scientific Edge: The Indian Scientist from Vedic to Modern Times, 2003 An Introduction to Cosmology, 2002 A Different Approach to Cosmology, with G. Burbridge and Fred Hoyle, Cambridge University Press 2000, ISBN 0-521-66223-0 Quasars and Active Galactic Nuclei: An Introduction, 1999 From Black Clouds to Black Holes, 1996 From Black Clouds to Black Holes (Third Edition), 2012[5] Seven Wonders of the Cosmos, 1995 Philosophy of Science: Perspectives from Natural and Social Sciences, 1992 The extragalactic universe: an alternative view, with Fred Hoyle    and Chandra Wickramasinghe, Nature 346:807–812, 30 August 1990.
Highlights in Gravitation and Cosmology, 1989 Violent Phenomena in the Universe, 1982 The Lighter Side of Gravity, 1982 Physics-Astronomy Frontier (co-author Sir Fred Hoyle), 1981 The Structure of the Universe, 1977 Creation of Matter and Anomalous Redshifts, 2002 Absorber Theory of Radiation in Expanding Universes, 2002 आकाशाशी जडले नाते (Akashashi Jadale Nate), (in Marathi) नभात हसरे तारे (Nabhat hasare taare), (in Marathi) അവാർഡുകൾ രാഷ്ട്രഭൂഷൻ അവാർഡ് മഹാരാഷ്ട്രഭൂഷൺ പുരസ്കാർ 2011 പദ്മ വിഭൂഷൺ 2004 വ്യക്തിജീവിതം
നാർലിക്കർ ഗണിതഗവേഷകയും പ്രൊഫസ്സറുമായ മംഗള രാജ്വാഡെയെ വിവാഹം കഴിച്ചു.
അവർക്കു മൂന്നു കുട്ടികൾ-ഗീത,ഗിരിജ,ലീലാവതി.
ജയന്റ് ഓട്ടർ ഇംഗ്ലീഷ് വിലാസം https://ml.wikipedia.org/wiki/Giant_otter
ഒരു ദക്ഷിണ അമേരിക്കൻ സസ്തനി ആണ് ഭീമൻ നായ് അല്ലെങ്കിൽ ഭീമൻ നദി നായ് എന്നും അറിയപ്പെടുന്ന ജയന്റ് ഓട്ടർ ( Pteronura brasiliensis ) 1.7 മീറ്റർ (5.6 അടി) വരെ എത്താൻ കഴിയുന്ന ആഗോളതലത്തിൽ വേട്ടക്കാരായ ഒരു കൂട്ടം മസ്റ്റെലൈഡേ അഥവാ വീസൽ കുടുംബത്തിലെ ഏറ്റവും വലിയ അംഗമാണിത്.
മസ്റ്റെലൈഡുകളുടെയിടയിൽ വൈവിധ്യമാർന്ന, ഭീമൻ ഒട്ടർ ഒരു സാമൂഹിക ഇനമാണ്.
കുടുംബ ഗ്രൂപ്പുകളായി കാണപ്പെടുന്ന ഇവയിൽ ഒരു കുടുംബത്തിൽ സാധാരണയായി മൂന്ന് മുതൽ എട്ട് വരെ അംഗങ്ങൾ കാണപ്പെടുന്നു.
ഗ്രൂപ്പുകൾ ഒരു പ്രബലമായ പ്രജനന ജോഡിയെ കേന്ദ്രീകരിച്ചുള്ളതാണ്.
മാത്രമല്ല അവ വളരെ ആകർഷണീയവും സഹകരണപരവുമാണ്.
സാധാരണ സമാധാനപരമായി കാണപ്പെടാറുണ്ടെങ്കിലും അധിനിവേശ പ്രദേശങ്ങൾക്കുവേണ്ടി ഇവ ഗ്രൂപ്പുകളിൽ നടത്തുന്ന ആക്രമണവും നിരീക്ഷിക്കപ്പെട്ടിട്ടുണ്ട്.
ദിവാജീവികളുടെ വിഭാഗത്തിൽ ഇവയെ ഉൾപ്പെടുത്തിയിരിക്കുന്നു.
ഇവ പകൽ സമയങ്ങളിൽ മാത്രം സജീവമാണ്.
ഏറ്റവും ഗൗരവമുള്ള ഓർട്ടർ സ്പീഷീസായ ഇവ ആശയവിനിമയം, ആക്രമണം, വാസസ്ഥലത്തിന്റെ ഉറപ്പ് എന്നിവ സൂചിപ്പിക്കുന്ന പ്രത്യേക ശബ്ദങ്ങൾ ഉണ്ടാക്കുന്നതായി രേഖപ്പെടുത്തിയിട്ടുണ്ട്.
വടക്ക്-മദ്ധ്യ-തെക്കൻ അമേരിക്കയിലുടനീളമുള്ള ഭീമൻ ഓർട്ടർ ആമസോൺ നദിയിലും പാന്റനാൽ ചതുപ്പുനിലങ്ങളിലും ഏറെ കാണപ്പെടുന്നുണ്ടെങ്കിലും അതിന്റെ വിതരണം ഇപ്പോൾ വളരെ കുറഞ്ഞുകൊണ്ടിരിക്കുകയുമാണ്.
പതിറ്റാണ്ടുകൾക്കുമുമ്പ്തന്നെ ഇതിന്റെ വെൽവെറ്റുപോലുള്ള രോമചർമ്മത്തിനുവേണ്ടി ആളുകൾ വേട്ടയാടിയിരുന്നു.
1950 കളിലും 1960 കളിലും പെട്ടെന്ന് ഇവയുടെ ജനസംഖ്യ കുറഞ്ഞു.
1999-ൽ വംശനാശഭീഷണി നേരിടുന്ന ഈ ജീവിവർഗ്ഗങ്ങളുടെ പട്ടികയിൽ ഇവയുടെ എണ്ണം 5000 -ത്തിലും താഴെയാണ്.
നിയോട്രോപിക്കൽ മേഖലയിൽ ഏറ്റവും വംശനാശ ഭീഷണി നേരിടുന്ന സസ്തനി ഇനമാണിത്.
ആവാസവ്യവസ്ഥയിലെ തകർച്ച ഇവയ്ക്ക് ഏറ്റവും പുതിയ ഭീഷണിയാണ്.
ഭീമൻ ഓർട്ടർ വളരെ അപൂർവ്വമാണ്.
2003- ൽ വെറും 60 മൃഗങ്ങൾ മാത്രമാണ് കാണാൻ കഴിഞ്ഞിട്ടുള്ളത്.
ഭീമൻ ഓർട്ടർ ഒരു ഉഭയജീവിയുടെ ജീവിതശൈലിക്ക് അനുയോജ്യമായ അസാധാരണമായ ഇടതൂർന്ന രോമങ്ങൾ, ചിറകു പോലുള്ള വാൽ, തുഴപോലുള്ള പാദങ്ങൾ എന്നിവയുൾപ്പെടെ വൈവിധ്യമാർന്ന പൊരുത്തപ്പെടുത്തലുകൾ കാണിക്കുന്നു.
ശുദ്ധജല നദികൾക്കും അരുവികൾക്കുമൊപ്പം വാസസ്ഥലം ഈ സ്പീഷിസുകൾ തിരഞ്ഞെടുക്കുന്നു.
സാധാരണയായി കാലാകാലങ്ങളിലുണ്ടാകുന്ന വെള്ളപ്പൊക്കത്തിൽ ശുദ്ധജല തടാകങ്ങളിലേക്കും അരുവികളിലേക്കും ഒഴുകിപോകുന്നു.
വലിയ അളവിൽ സസ്യങ്ങൾ ഉള്ള തീറ്റപ്രദേശങ്ങൾക്കടുത്ത് വിപുലമായ താവളങ്ങൾ ഇവ നിർമ്മിക്കുന്നു.
ഭീമൻ ഓർട്ടർ മത്സ്യങ്ങൾ, കാറ്റ്ഫിഷുകൾ, ഞണ്ടുകൾ, കടലാമകൾ, പാമ്പുകൾ, ചെറിയ കെയ്മാൻ എന്നിവ ഇവ ആഹാരമാക്കുന്നു.
മനുഷ്യർക്ക് ഇവ മറ്റ് ഗുരുതരമായ ഉപദ്രവങ്ങൾ ഒന്നും തന്നെയില്ല.
എന്നിരുന്നാലും ഭക്ഷ്യവിഭവങ്ങൾക്കായി നിയോട്രോപിക്കൽ ഓട്ടറുമായും, കെയ്മാൻ എന്നീ ഇനങ്ങളുമായി മത്സരിക്കുന്നു.
ഭീമൻ ഓർട്ടറിന് മറ്റു ചില പേരുകൾകൂടി നിലവിലുണ്ട്.
ബ്രസീലിൽ ഇത്  അരിയൻഹ എന്ന പേരിൽ അറിയപ്പെടുന്നു.
തുപ്പി വാക്കായ അരിറാണ, എന്നർത്ഥം വരുന്ന വാട്ടർ ജാഗാർ എന്നാണ് ഇത് അറിയപ്പെടുന്നത് (പോർച്ചുഗീസ്: onça d'água).
സ്പാനിഷ് ഭാഷയിൽ സ്പാനിഷ് നാവികർ റിവർ വൂൾഫ് (Spanish: lobo de río), വാട്ടർ നായ് (സ്പെൻസീവ്: പെറോ ഡി അഗ്വ) എന്നീ പേരുകൾ ചിലപ്പോൾ ഉപയോഗിക്കാറുണ്ട്.
(എന്നാൽ ഈ പദം വിവിധ മൃഗങ്ങളെ സൂചിപ്പിക്കുന്നു).
പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിന്റെ തുടക്കത്തിലും ഉള്ള പര്യവേക്ഷകരുടെ റിപ്പോർട്ടിലും ഒരു പക്ഷെ ഇതിനെക്കുറിച്ച് കാണാൻകഴിയും.
പ്രാദേശിക വ്യതിയാനങ്ങൾക്കനുസരിച്ച് മൂന്നു പേരുകൾ ദക്ഷിണ അമേരിക്കയിൽ ഉപയോഗത്തിലുണ്ട്.
"ഭീമൻ ഓർട്ടർ" അക്ഷരാർത്ഥത്തിൽ ന്യുട്രിയ ജിജാന്റെ (nutria gigante), ലോൻട്രസ് ജിജാന്റെ എന്നിങ്ങനെ പോർച്ചുഗീസിലും സ്പാനിഷിലും വിവർത്തനം ചെയ്യുന്നു.
അച്ചുവർ ആളുകൾക്കിടയിൽ വാങ്കനീം എന്നും സനുമന്മാരിൽ ഹാദമി എന്നും ഇവ അറിയപ്പെടുന്നു.
പുരാതന ഗ്രീക്ക് വാക്കിൽ നിന്ന് ആണ് ടെറോനൂറ എന്ന ജീനസ് നാമം രൂപം കൊണ്ടത്.
ചിറക് പോലുള്ള വാലിനെക്കുറിച്ചും വ്യക്തമായി പ്രതിപാദിപ്പിക്കുന്നുണ്ട്.
Notes അവലംബം {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) പുറം കണ്ണികൾ വിക്കിസ്പീഷിസിൽ Pteronura brasiliensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Media related to Pteronura brasiliensis at Wikimedia Commons ARKive – images and movies of the giant otter (Pteronura brasiliensis) Archived 2006-02-23 at the Wayback Machine .
ജയന്തി നായിക് ഇംഗ്ലീഷ് വിലാസം https://ml.wikipedia.org/wiki/Jayanti_Naik
ഒരു കൊങ്കണി ഭാഷയിലെ എഴുത്തുകാരിയും ഗോവയിൽ നിന്നുള്ള നാടോടി ഗവേഷകയുമാണ് ജയന്തി നായിക്.
ജയന്തി ഒരു ചെറുകഥാകൃത്തും, നാടകകൃത്തും, കുട്ടികളുടെ എഴുത്തുകാരിയും, പുരാണകഥാകാരിയും, പരിഭാഷകയും, ഗോവ സർവകലാശാലയുടെ കൊങ്കണി വകുപ്പിൽ നിന്ന് ആദ്യമായി ഡോക്ടറേറ്റ് നേടിയ വ്യക്തിയുമാണ്.
സാഹിത്യ അക്കാദമി അവാർഡ് ജേതാവ് കൂടിയാണ് അവർ.
മൂന്ന് പതിറ്റാണ്ടോളം അവരുടെ കരിയറിൽ, ഓരോ വർഷം ശരാശരി ഒരു പുസ്തകം വീതം അവർ നിർമ്മിച്ചു.
കൊങ്കണി നാടോടിക്കഥകൾ
ഡോ. ജയന്തി നായിക് " ഗോവയിലെ സമ്പന്നമായ നാടോടിക്കഥകളെ സംരക്ഷിക്കുകയും സൂക്ഷിക്കുകയും ചെയ്യുക എന്ന ലക്ഷ്യത്തോടെ പ്രവർത്തിക്കുന്ന ഗോവ കൊങ്കണി അക്കാദമിയുടെ നാടോടിക്കഥകളുടെ വിഭാഗം പരിപാലിക്കുന്നു.
അവരുടെ കൃതികളിൽ രഥാ തുജയ ഗുഡിയൊ, കന്നെർ ഖുന്തി നാരി, ട്രോയ് ഉഖള്ളി കെല്ലിയാനി, മനാലിം ഗീതം, പെഡാനിച്ചോ ദൊസാരോ, ലോക്ബിംബ് എന്നിവ ഉൾപ്പെടുന്നു.
നായക് നാടോടിക്കഥകളെക്കുറിച്ച് 16 പുസ്തകങ്ങൾ എഴുതിയിട്ടുണ്ട്.
കൊങ്കണി ലോക്വേഡ് എന്ന തലക്കെട്ടിൽ കൊങ്കണി നാടോടിക്കഥകളെക്കുറിച്ചുള്ള അവരുടെ പുസ്തകത്തിൽ, കൊങ്കണി സംസാരിക്കുന്ന കുടിയേറ്റക്കാർക്കിടയിൽ നിലവിലുള്ള നിരവധി നാടോടി കഥകളുണ്ട്.
നായിക്കിന്റെ അമോനെം യെക് ലോക്ജിൻ ( ഗോവ കൊങ്കണി അക്കാദമി , 1993) അമോണ ഗ്രാമത്തെയും പരിസര പ്രദേശങ്ങളെയും കേന്ദ്രീകരിക്കുന്നു.
ഇതിൽ ചരിത്രം മതം, സാമൂഹിക ആചാരങ്ങൾ, ഉത്സവങ്ങൾ, നാടോടിക്കഥകൾ എന്നിവ ഉൾക്കൊള്ളുന്നു.
ലോക്മത് എന്ന മറാത്തി പത്രത്തിൽ വന്ന ഗോവൻ നാടോടിക്കഥകളെക്കുറിച്ചുള്ള അവരുടെ ലേഖനങ്ങളുടെ ഒരു ശേഖരം ആയ ഗുട്ട്ബന്ത് 2019 ൽ രാജീ പ്രകാശൻ  പ്രസിദ്ധീകരിച്ചു.
ഇംഗ്ലീഷിനുപുറമെ, അവളുടെ കഥകൾ ഹിന്ദി, മറാത്തി, തെലുങ്ക്, മലയാളം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
കൊങ്കണി അക്കാദമി സാഹിത്യ ജേർണലായ 'അനന്യ'യുടെ എഡിറ്ററാണ്.
2009 നവംബറിൽ ഇൻസ്റ്റിറ്റ്യൂട്ട് മെനെസെസ് ബ്രാഗൻസയുടെ 138-ാം വാർഷികത്തോടനുബന്ധിച്ച് പ്രസിദ്ധീകരിച്ച കഥാ ദർപ്പൺ എന്ന കൊങ്കണി രചനയുടെ ഒരു സമാഹാരത്തിൽ നായിക് അവതരിപ്പിക്കുന്നു.
ഗോവയിലെ ആൾട്ടോ പോർവോറിം എന്ന കൊങ്കണി പരിശീലന ഗവേഷണ കേന്ദ്രമായ തോമസ് സ്റ്റീഫൻസ് കൊങ്കിണി കേന്ദ്രത്തിൽ നായിക് നേരത്തെ ഉണ്ടായിരുന്നു.
2005-ൽ അവൾ കൊങ്കണിയിൽ തന്റെ പ്രബന്ധത്തെ എതിർവാദം നടത്തിയതിന് ശേഷം പി.എച്ച്.ഡി നേടിയ ആദ്യ വ്യക്തിയായി.
ജയന്തൻ ശങ്കരൻ നമ്പൂതിരി ഇംഗ്ലീഷ് വിലാസം https://ml.wikipedia.org/wiki/Jayanthan_Sankaran_Nampoothiri
തിരുവിതാംകൂറിന്റെ ചരിത്രത്തിലും കേരളത്തിന്റെ പൊതുവായ ചരിത്രത്തിലും സ്ഥാനമുള്ള ഒരു ചരിത്രപുരുഷനാണ്‌ ജയന്തൻ നമ്പൂതിരി .
തിരുവിതാംകൂർ ദളവ രാജാ കേശവദാസിനുശേഷം സർവ്വാധികാരസ്ഥാനത്തേക്ക് നിയമിതാവുകയും തിരുവിതാംകൂർ ചരിത്രത്തിൽ തന്റെ സ്ഥാനം ഉറപ്പിക്കുകയും ചെയ്ത പ്രമുഖൻ.
ഏറ്റവും ഉയർന്ന ഉദ്യോഗസ്ഥപദവിയായ ദളവാ സ്ഥാനത്തേക്ക് അതിശയിപ്പിക്കുന്ന വേഗതയിലായിരുന്നു ജയന്തൻ നമ്പൂതിരിയുടെ ഉയർച്ച.
അന്ന് രാജ്യം ഭരിച്ചിരുന്ന ബാലരാമവർമ്മ രാജാവാണ് അദ്ദേഹത്തെ സർവ്വാധികാരപദവിയിലേക്ക് ഉയർത്തിയത്.
ഇതിനു അന്നത്തെ ബ്രിട്ടീഷ് വൈസ്രോയിയുടെ പൂർണ്ണ പിന്തുണയില്ലായിരുന്നതായി പല ചരിത്രകാരന്മാരും കരുതുന്നുണ്ട്.
തിരുവിതാംകൂർ ചരിത്രത്തിൽ ജയന്തൻ നമ്പൂതിരി ഭരണം ശോഭയേറിയതായിരുന്നില്ല എന്നാണ് ചരിത്രകാരന്മാരുടെ പൊതു അഭിപ്രായം.
മൈസൂർ സുൽത്താനായിരുന്ന ടിപ്പുവിന്റെ പടയോട്ടത്തിൽ നിന്നും രക്ഷപെട്ട് മലബാറിൽ നിന്നും തിരുവിതാംകൂറിൽ കുടിയേറി പാർത്ത നമ്പൂതിരിയായിരുന്നു ജയന്തൻ .
സാമൂതിരിയുടെ കൊട്ടാരത്തിൽ പ്രവർത്തിച്ചിരുന്ന അദ്ദേഹത്തിനു പെട്ടെന്നു തന്നെ തിരുവിതാകൂർ രാജവംശവുമായും നല്ല ബന്ധം ഉണ്ടാക്കുവാൻ സാധിച്ചു.
ധർമ്മരാജാവിനുശേഷം
1798 ഫെബ്രുവരി 17 നു കാർത്തിക തിരുനാൾ രാമവർമ്മ രാജാവ് നാടുനീങ്ങിയപ്പോൾ 16 വയസ്സുണ്ടായിരുന്ന അവിട്ടം തിരുനാൾ ബാലരാമവർമ്മ രാജാവ് സ്ഥാനാരോഹണം ചെയ്തു.
തിരുവിതാം‌കൂർ രാജാക്കന്മാരുടെ വംശപരമ്പരയിൽ ഏറ്റവും ദുർ‌ബലനും ഭരണകാര്യങ്ങളിൽ അറിവും വിവേകവും കുറഞ്ഞവനുമായാണ്‌ അവിട്ടം തിരുനാൾ രാജാവിനെ ചരിത്രകാരന്മാർ കാണുന്നത്.
ചെറുപ്പത്തിൽ തന്നെ അധികാരസ്ഥനായ അദ്ദേഹം ഏതാനും കൊട്ടാര സേവകന്മാരുടെ വശം‌വദനായാണ്‌ ഭരണം നിർ‌വ്വഹിച്ചിരുന്നത്.
അദ്ദേഹം സ്ഥാനമേറ്റ ആദ്യകാലത്താണ്‌ വേലുത്തമ്പി കൊട്ടാരത്തിലെ കാര്യക്കാരനായി നിയമിതനാകുന്നത്.
പ്രായം കുറഞ്ഞവനും ദുർബലനുമായിരുന്നു രാജാവെങ്കിലും ശക്തനായ രാജാ കേശവദാസ് ദിവാനായി ഉണ്ടായിരുന്നു എന്നതായിരുന്നു ജനങ്ങളുടേ ആശ്വാസം.
സ്ഥാനക്കയറ്റം
അവിട്ടം തിരുനാൾ മഹാരാജാവായതിനുശേഷം അധികം താമസിയാതെ രാജാ കേശവദാസൻ അന്തരിച്ചു (1799-ൽ) .
ഭരണത്തിലെ തകർച്ച കണ്ട് ആത്മഹത്യ ചെയ്തതാണെന്നും അതല്ല മഹാരാജാവിന്റെ ഉപജാപകവൃന്ദത്തിലെ പ്രധാനിയായിരുന്ന ജയന്തൻ നമ്പൂതിരിയുടെ ആളുകൾ  വിഷം കൊടുത്തു കൊന്നതാണെന്നും വാദങ്ങൾ ഉണ്ട്.
തുടർന്ന് ജയന്തൻ നമ്പൂതിരിയെ സർ‌വ്വാധികാര്യക്കാരനായി നിയമിച്ചു.
ദിവാനെ തിരഞ്ഞെടുക്കുന്നതിനായി ഇംഗ്ലീഷുകാരുടെ സഹായം തേടണമെന്ന ബ്രിട്ടീഷ് വൈസ്രോയിയായിരുന്ന വെല്ലസ്ലി പ്രഭുവിന്റെ നിർദ്ദേശം ഉണ്ടായിരുന്നതിനാൽ ദിവാൻ സ്ഥാനത്തേക്ക് ജയന്തനെ നിയമിച്ചില്ല.
ഇക്കൂട്ടത്തിൽ തലക്കുളത്തു ശങ്കരനാരായണൻ ചെട്ടിയെ വലിയ മേലെഴുത്തായും, തച്ചിൽ മാത്തൂത്തരകനെ മുഖ്യ ഉപദേഷ്ടാവായും നിയമിച്ചിരുന്നു.
എന്നാൽ ഇതെല്ലാം അന്നത്തെ റസിഡന്റിനോട് കൂടിയാലോചിച്ച് എടുത്ത നിയമനമല്ലാത്തതിനാൽ ഇംഗ്ലീഷുകാർ രാജാവിനു വലിയൊരു തലവേദനയായിരുന്നു.
ദളവാ ഭരണം
ജയന്തൻ നമ്പൂതിരിയുടെ ഭരണത്തെപ്പറ്റി ശ്രീധരമേനോൻ തുടങ്ങിയ തിരുവിതാംകൂർ ചരിത്രകാരന്മാർ മോശമായാണ്‌ ചിത്രീകരിച്ചിരിക്കുന്നത്.
ശങ്കരനാരായണനും, തരകനും ജയന്തൻ നമ്പൂതിരിയുടെ സഹായത്തിനുണ്ടായിരുന്നു.
ഈ മൂന്നുപേരുടെ കീഴിലുള്ള ദുർഭരണം നിമിത്തം ജനങ്ങൾ പൊറുതിമുട്ടിയത്രെ.
തരകൻ സാധനങ്ങളുടെ വില വർദ്ധിപ്പിക്കുകയും, ശങ്കരനാരായണൻ നിലങ്ങൾ പലതും സ്വന്തം പേരിലാക്കുകയും ചെയ്തു.
ഉപ്പിന്റെ വില വരെ വർദ്ധിപ്പിക്കുകയുണ്ടായതായി ചരിത്രകാരനായ വി. ആർ പരമേശ്വരപിള്ള എഴുതിയിട്ടുണ്ട്.
എന്നാൽ ഇത് വെറും 25 ദിവസത്തെ മാത്രം ഭരണമായിരുന്നവെന്നും, ഇതിനെതിരെ വേലുത്തമ്പി ജനങ്ങളെ ലഹളക്ക് പ്രേരിപ്പിക്കുകയും ജയന്തനെ തത്സ്ഥാനത്തുനിന്നും മാറ്റാൻ ഒരു പരിധിവരെ വിജയിക്കുകയും ചെയ്തു.
അതിനാൽ ദൂർത്തടിക്കുന്നതിനെക്കുറിച്ചുള്ള ആരോപണം ശരിയല്ലയെന്നും, ടിപ്പുവിന്റെ പടയോട്ടത്തെ ചെറുക്കാനായി പണം സമ്പാദിച്ചത് തന്നെ മാത്തൂത്തരകൻ എന്ന വ്യാപാരിയിൽ നിന്ന് കടം വാങ്ങിയ 15 ലക്ഷം രൂപ മൂലമാണ്‌ അതിനു പ്രത്യുപകാരമായാണ്‌ രാജാവ് അദ്ദേഹത്തെ ഉപദേഷ്ടാവായി നിയമിച്ചതത്രേ.
ഈ പണം തിരികെ കൊടുക്കേണ്ടതിനുവേണ്ടിയും രാജഭണ്ഡാരം ശക്തമാക്കുന്നതിനായും ജയന്തൻ ശങ്കരൻ നമ്പൂതിരി ജനങ്ങളിൽ നിന്ന് സംഭാവന പിരിക്കാൻ തീരുമാനിച്ചത്.
വേലുത്തമ്പിയുടെ എതിർപ്പ് വേലുതമ്പി
വേലുത്തമ്പിക്ക് സംഭാവനയായി പിരിച്ച് അടക്കേണ്ടിയിരുന്ന തുക 20000 കൂലിപ്പണമാണ്‌ (5000 രൂപ).
അദ്ദേഹം ഇതടക്കാനായി അല്പം സാവകാശം അനുവദിച്ച് രേഖ എഴുതി വാങ്ങിച്ചു, പിരിവുദ്യോഗസ്ഥന്മാർ അദ്ദേഹത്തെ വിട്ടയച്ചുവത്രേ.
നമ്പൂതിരി ഭരണത്തെ ഭയപ്പെട്ടിരുന്ന പണക്കാർ എല്ലാവരും അദ്ദേഹത്തിനു സഹായം വാഗ്ദാനം ചെയ്യുകയും ഉണ്ടായി.
വേലുത്തമ്പിയുടെ നേതൃത്വത്തിൽ ജനങ്ങൾ ലഹളക്ക് തയ്യാറായി വന്നതോടെ ബാലരാമവർമ്മ രാജാവിനു ഗത്യന്തരമില്ലാതാവുകയും, ദളവായായിരുന്ന ജയന്തൻ നമ്പൂതിരിയെ നാടുകടത്താൻ നിർദ്ദേശിക്കുകയും ചെയ്തു.
കൂട്ടത്തിൽ അന്നു ലഹളയിൽ പങ്കെടുത്ത രാജ്യത്തിലെ പ്രമാണിമാരെ പലരേയും ഉയർന്ന സ്ഥാനത്തേക്ക് നിയമിക്കുകയും ചെയ്തു.
ലഹളക്കാരുമായുള്ള വ്യവസ്ഥകൾ
വേലുത്തമ്പിയുടെ നേതൃത്വത്തിലുള്ള ലഹളക്കാർ നാലു വ്യവസ്ഥകൾ രാജാവിനെകൊണ്ട് സമ്മതിപ്പിക്കാൻ സാധിച്ചു.
രാജാവ് എല്ലാവ്യവസ്ഥകളും അംഗീകരിക്കുകയും ബ്രിട്ടീഷ് സൈന്യം അതിനുള്ള ഒത്താശകൾ ചെയ്തുകൊടുക്കുകയും ചെയ്തു.
വലിയ സർവധികാര്യക്കാരായ ജയന്തൻ ശങ്കരൻ നമ്പൂതിരിയെ ഉടൻ പിരിച്ചു വിടുകയും നാടുകടത്തുകയും ചെയ്യുക.
ശങ്കരനാരായണൻ ചെട്ടിയേയും, മാത്തൂ ത്തരകനേയും പൊതു നിരത്തിൽവെച്ച് ശിക്ഷിച്ച്, ഇരുവരുടേയും ചെവി അറത്തു കളയുക.
ഉപ്പു നികുതി തുടങ്ങിയ ജനദ്രോഹ നികുതികൾ നിർത്തലാക്കുക.
രാജാവ് ഇതെല്ലാം അംഗീകരിക്കുകയും ഉപ്പിന്റേയും, നാളികേരത്തിന്റേയും, പരുത്തിയുടേയും, നിലക്കടലയുടേയും തീരുവ (നികുതി) പകുതിയായി കുറക്കുകയും ചെയ്തു.
ലഹളക്കാരിൽ പ്രധാനികളുടെ ആവശ്യപ്രകാരം ചിറയിൻകീഴ് അയ്യപ്പൻ ചെമ്പകരാമൻ പിള്ളയെ വലിയ സർവാധികാര്യക്കാരനായി ജയന്തൻ നമ്പൂതിരിക്ക് പകരം നിയമിച്ചു.
അതുപോലെതന്നെ മുളക് മടിശ്ശീല സർവാധികാര്യക്കാരായി (ധനകാര്യമന്ത്രി) വേലുത്തമ്പിയെ നിയമിക്കുകയും ചെയ്തു.
നാടുകടത്തൽ
വേലു തമ്പിയുടെ നേതൃത്തത്തിലുണ്ടായ ആഭ്യന്തര ലഹളയിൽ കോഴിക്കോടു നിന്നും തിരുവിതാംകൂറിൽ കുടിയേറിവന്ന ജയന്തൻ ശങ്കരൻ നമ്പൂതിരിയെ ആരുവാമൊഴി കടത്തിവിട്ട് നാടുകടത്തുകയും, രാജ്യം മുഴുവനും അതു വിളംബരം ചെയ്യുകയും ചെയ്തു.
അവലംബം ↑ കേരള ചരിത്രം - എ. ശ്രീധരമേനോൻ, ഡി.സി. ബുക്സ് ↑ തിരുവിതാംകൂർ ചരിത്രം -- പി.ശങ്കുണ്ണി മേനോൻ ↑ തിരുവനന്തപുരത്തിന്റെ ഇതിഹാസം -- പട്ടം ജി.രാമചന്ദ്രൻ നായർ ↑ കേരള ചരിത്രം - എ. ശ്രീധരമേനോൻ, ഡി.സി. ബുക്സ് ↑ കേരള ചരിത്രം - എ. ശ്രീധരമേനോൻ, ഡി.സി. ബുക്സ് ↑ തിരുവിതാംകൂർ ചരിത്രം -- പി.ശങ്കുണ്ണി മേനോൻ ↑ തിരുവനന്തപുരത്തിന്റെ ഇതിഹാസം -- പട്ടം ജി.രാമചന്ദ്രൻ നായർ ↑ തിരുവനന്തപുരത്തിന്റെ ഇതിഹാസം -- പട്ടം ജി.രാമചന്ദ്രൻ നായർ ↑ തിരുവിതാംകൂർ ചരിത്രം -- പി.ശങ്കുണ്ണി മേനോൻ ↑ വി.ആർ. പരമേശ്വരൻ പിള്ള ↑ ദി ട്രാവങ്കൂർ സ്റ്റേറ്റ് മാനുവൽ -- എക്ണോമിക്സ് അഫൈർസ് -- നാഗമയ്യ ↑ ദി ട്രാവങ്കൂർ സ്റ്റേറ്റ് മാനുവൽ -- വാല്യം രണ്ട് --  ടി.കെ. വേലു പിള്ള ↑ കേരള ചരിത്രം - എ. ശ്രീധരമേനോൻ, ഡി.സി. ബുക്സ് ↑ വേലുത്തമ്പി ദളവ -- ജോസഫ് ചാഴിക്കാടൻ
ജയന്റ് കോണ്ടൈലോമാ അക്യൂമിനേറ്റം
ജയന്റ് കോണ്ടൈലോമാ അക്യൂമിനേറ്റം അഥവാ ബുഷ്കെ- ലോവെൻസ്റ്റെയിൻ ട്യൂമർ എന്നത് ഗുഹ്യഭാഗത്തെ ചർമ്മത്തിൽ അതിവേഗത്തിൽ ഉണ്ടാവുന്ന അരിമ്പാറ പോലുള്ള വെറുക്കസ് അർബുദമാണ്.
ഇംഗ്ലീഷ്: Giant condyloma acuminatum ( Buschke–Löwenstein tumor.
ഹൂമൻ പാപ്പിലോമ വൈറസ് ആണിതിനു കാരണക്കാരൻ.
ഇവയുടെ വലിപ്പം നിമിത്തം ഈ മുഴകൾ വ്യാപനശേഷിയും കൂടിയവയും വിനാശകാരികളുമാണ്.
വളരെ വേഗത്തിൽ വളരുന്ന ഇവയുടെ സമ്മർദ്ദം മൂലം സമീപസ്ഥങ്ങളായ അവയങ്ങളിൽ സമ്മർദ്ദം ഏർപ്പെടാം.
പൊതുവായി ഇവ സൗമ്യകാരികൾ ആണെങ്കിലും ദീർഘകാലം നിലനിന്നാൽ സ്ക്വാമസ് കോശ അർബുദമായി മാറാനുള്ള കഴിവുള്ളവയാണ്.
മറ്റു അവയവങ്ങളിലേയ്ക്ക് പകർച്ചയും ഉണ്ടാകാം.
ഹൂമൻ പാപ്പില്ലോമ വൈറസുകളുടെ 6 ഉം 11 വിഭാഗങ്ങളാണ് ഈ അസുഖം ഉണ്ടാക്കുന്നത്.
ശസ്ത്രക്രിയയിലൂടെ നിക്കം ചെയ്യുന്നതും കീമോറേഡിയോതെറാപ്പിയും ആണ് ചികിത്സകൾ.
പുരുഷന്മാരിൽ ലിംഗം നിലനിർത്താൻ ശ്രമിക്കാറുണ്ടെങ്കിലും പലപ്പോഴും അതിനു കഴിയാറില്ല.
ചികിത്സയ്ക്കു ശേഷം വീണ്ടും ഈ അവസ്ഥ വരാനുള്ള സാധ്യത അധികമായതുകൊണ്ട് നല്ല നിരീക്ഷണം ആവശ്യമാണ്.
ജാക്വസ് ഗില്ലെമോ ഇംഗ്ലീഷ് വിലാസം https://ml.wikipedia.org/wiki/Jacques_Guillemeau ജാക്വസ് ഗില്ലെമോയുടെ ചിത്രം (1550-1613)
ഓർലിയൻസിൽ നിന്നുള്ള ഒരു ഫ്രഞ്ച് സർജനായിരുന്നു ജാക്വസ് ഗില്ലെമോ (1550-1613).
പ്രസവചികിത്സ , നേത്രചികിത്സ , പീഡിയാട്രിക്സ് എന്നീ മേഖലകളിൽ അതുല്യ സംഭാവനകൾ നൽകിയ വ്യക്തിയാണ് അദ്ദേഹം.
ഹോട്ടൽ-ഡീയു ഡി പാരീസിലെ ഒരു സർജനായിരുന്ന അദ്ദേഹം, അദ്ദേഹത്തിന്റെ അമ്മായിയപ്പൻ കൂടിയായ ആംബ്രോയിസ് പാരെയുടെ (1510-1590) പ്രിയപ്പെട്ട വിദ്യാർത്ഥിയായിരുന്നു.
പാരെയെപ്പോലെ ഗില്ലെമോയും ഫ്രഞ്ച് രാജകുടുംബത്തിലെ ഒരു സർജനായിരുന്നു.